open-index/open-wikipedia-markdown huggingface dataset:
Frank Mugisha

**Frank Mugisha**  (født 17. juni 1979) er en ugandisk forkjemper for seksuelle minoriteter.  Han er direktør i Sexual Minorities Uganda (SMUG).  Den 6. november 2011 mottok Frank Mugisha Rafto-prisen på vegne av SMUG.  Siri Gloppen som delte ut prisen slo fast at «Mugisha og organisasjonen hans, SMUG, setter livet på spill i kampen for grunnleggende menneskerettigheter.»
Han har også i 2011 mottatt Robert F. Kennedys menneskerettighetspris. Frank Mugisha  har åpent kjempet for de homofiles sak i Uganda og fått flere drapstrusler.
Frank Mugisha  er utdannet innenfor informasjonsteknologi og journalistikk.

## Referanser


## Kilder
* «Kjemper for homser med livet som innsats – fikk Rafto-prisen i kveld», nrk.no
Bogué

**Bogué** er en by og en kommune i Brakna regionen sørvest i Mauritania. Byens befolkning er 49 000 mennesker.
Liste over Tysklands ernærings-, landbruks- og forbrukerbeskyttelsesministre

**Bundesministerium für Ernährung und Landwirtschaft (BMEL)** er Tysklands departement (ministerium) for ernæring, landbruk og forbrukerbeskyttelse. Ministeriet har hovedkontor i Bonn og et andre tjenestested i Wilhelmstrasse i Berlin.

## Ministre etter 1949

## Referanser
Sexual Minorities Uganda

**Sexual Minorities Uganda** (SMUG) er en menneskerettighetsorganisasjon i Uganda som ble stiftet i 2004. SMUG er en paraplyorganisasjon for flere foreninger som har som formål å bedre de lesbiske, homofile, bifile og transpersoners rettigheter i Uganda. 

SMUG har arbeidet mot en forslått lov som åpner for dødsstraff for homoseksuelle. Det intense arbeidet til SMUG førte til at lovforslaget ble stoppet i parlamentet våren 2011. I løpet av høsten 2011 har parlamentet besluttet å fortsette behandlingen av loven. SMUG og deres direktør Frank Mugisha ble den 6. november 2011 tildelt Rafto-prisen.

I 2011 ble David Kato, en av SMUGs profilerte medlemmer, drept i sitt eget hjem etter en hatkampanje mot homofile som ble ført i en lokal avis.

I 2022 ble SMUGs virksomhet stanset av regjeringsorganet National Bureau for Non-Governmental Organisations (NGO Bureau). Begrunnelsen var at organisasjonen ikke sto oppført i det offentlige NGO-registeret, der de søkte om å bli registrert i 2012 men fikk avslag fordi organisasjonens navn var «uønsket og ikke-registrerbart». Mugisha kalte suspenderingen en heksejakt, at organisasjonen ble stanset fordi de forsvarte grunnleggende menneskerettigheter til LHBTQ-personer i Uganda.

## Referanser


## Eksterne lenker
*
Tronvik Fotballklubb

**Tronvik Fotballklubb** er en norsk fotballklubb fra Moss i Østfold. Laget har bare ett lag, det er seniorlaget som per 2012 holder til i 4. divisjon fotball for herrer.

## Tabell

## Eksterne lenker
*
Storelva (Goksjø)

**Storelva** (også skrevet **Storelv**) er ei elv i Sandefjord kommune i Vestfold. Den har sitt utspring i Askjemvannet og munner ut i Goksjø. Elva er  lang ( medregnet Kjæråselva), og har et nedbørfelt på . Middelvannføringen ved munningen er .

Elva har et totalt fall på kun litt over 10 meter fra Askjemvannet til Goksjø. Vannføringen i elva varier sterkt med årstidene, men ved flom kan elva oversvømme store områder.

## Referanser
Bureau of Safety and Environmental Enforcement

**Bureau of Safety and Environmental Enforcement** (**BSEE**) er en amerikansk føderal etat i Innenriksdepartementet som ble opprettet 1. oktober 2011 gjennom en oppdeling av Bureau of Ocean Energy Management, Regulation and Enforcement i kjølvannet av Deepwater Horizon-utblåsningen. BSEE har ansvar for å føre tilsyn med at olje- og gasselskapene etterlever regelverk innen helse, miljø og sikkerhet. Etaten har hovedkontor i Washington, DC og regionkontorer i New Orleans, Camarillo og Anchorage.

## Eksterne lenker
*
Jacob von Kettler

**Jakob von Kettler**, hertug av Kurland og Semgallen (født 28. oktober 1610 i Goldingen, død 1. januar 1682 i Mitau), var en baltisk-tysk hertug fra Kurland (1642–1682). Under hans herredømme nådde riket sin største utstrekning og var involvert i den kurlandske kolonisering både i Afrika og i Karibia.

## Liv
Kettler ble født i Goldingen (nå Kuldīga) som sønn av Wilhelm Kettler og Sophia av Preussen (1582-1610), prinsesse av Preussen, en datter av Albert Frederick av Preussen. Han var gudsønn til Kong Jakob I av England. Under Kettlers herredømme, handlet hertugdømmet med land som Nederland, Portugal, England og Frankrike. I 1651 sendte han en flåte for å bygge opp et fort, kalt Fort Jacob, ved Gambiaelven. I 1654 erobret han Tobago med skipet «Das Wappen der Herzogin von Kurland». Kolonien på Tobago ble kalt Neu Kurland (Ny-Kurland). 

Hertugen ble tatt til fange av Sverige fra 1658 til 1660. I denne tiden ble koloniene hans erobret og flåten hans ødelagt. Etter at han kom fri, gjenoppbygget han flåten og gjenerobret koloniene. Han forpaktet i en periode Eidsvoll jernverk. Hertugen døde i Mitau (nå Jelgava) den 1. januar 1682.

Kettler giftet seg med Louise Charlotte av Brandenburg (1617–1676), datteren til Georg Vilhelm av Brandenburg.

Kettler er syv x tipp-oldefar til Kong Harald V:

Datteren Marie Amalie (1653-1711) ble gift med Karl I av Hessen-Kassel (1654-1730).

Deres sønn Wilhelm VIII av Hessen-Kassel (1682-1760) ble gift med Dorothea Wilhelmine av Sachsen-Zeitz (1691-1743).

Deres sønn Frederik II av Hessen-Kassel (1720-1785) ble gift med Marie av Storbritannia (1723-1772).

Deres sønn Karl av Hessen-Kassel (1744--1836) ble gift med Louise av Danmark (1750-1831) og deres sønn Fredrik III av Hessen-Kassel (1747-1837) ble gift med Karoline av Nassau-Usingen (1762-1823).

Karl og Louises datter Luise Caroline av Hessen-Kassel (1789-1867) ble gift med Wilhelm av Schleswig-Holstein-Sonderburg-Glücksburg (1785-1831), og Fredrik III og Karolines sønn Wilhelm X av Hessen-Kassel (1787-1867) giftet seg med Louise Charlotte av Danmark (1789-1864).

Luise og Wilhelms sønn Christian IX av Danmark (1818-1896) ble så gift med sin tremenning, Wilhelm og Louise Charlottes datter Louise av Hessen-Kassel (1817-1898). De er tippoldeforeldre til Kong Harald V.

## Referanser


## Eksterne lenker
* Kurland historie under Kettlers herredømme
*  Mynter under Jacob Kettler
Bureau of Ocean Energy Management

**Bureau of Ocean Energy Management** (**BOEM**) er en amerikansk føderal etat i Innenriksdepartementet som ble opprettet 1. oktober 2011 gjennom en oppdeling av Bureau of Ocean Energy Management, Regulation and Enforcement i kjølvannet av Deepwater Horizon-utblåsningen. BOEM har ansvar for forvaltningen av landets oljeindustri, i særdeleshet oppstrømsaktivitet på kontinentalsokkelen. Etaten har hovedkontor i Washington, DC og er organisert i tre regioner: Alaska, Stillehavet og Mexicogulfen.

## Eksterne lenker
*
Museum – et program om norsk historie

***Museum – et program om norsk historie*** er et norsk radioprogram og podcast om arkeologi og norsk historie som gikk på NRK Radio fra 2001 til 2020. Til sammen ble det laget 809 episoder. Programmet besto av reisereportasjer fra hele Norge, Norden og noen ganger også fra fjernere steder i Europa og USA. I programmet ble  særlig historikere, arkivarer, arkeologer i felt, lokalhistorikere og tidsvitner som fortalte om historiske steder, nye funn og temaer fra norsk og nordisk historie, med et tidsspenn fra istiden til samtidshistorie.   

Det ble sendt på P2 og produsert av NRK Østfold, og hver episode var vanligvis 26 minutter. Programmet ble de første 12 år ledet av Øyvind Arntsen alene, men fra 2013 var også NRK-journalist Jan Henrik Ihlebæk programleder for noen av programmene. Fra høsten 2015 til 2020 var Ihlebæk vært fast programleder sammen med Arntsen.  

## Utmerkelser
Museum ble i 2012 hedret med, ViS-prisen, som er Vitenskapsakademiet i Stavangers pris for forskningsjournalistikk I 2014 ble programmet tildelt Sverre Steen-prisen for «Bred, levende og entusiastisk formidling [som] bidrar til å skape historieinteresse og kunnskapsglede blant store grupper». Sverre Steen-prisen gis av Den norske historiske forening (HIFO). MUSEUMs programleder Øyvind Arntsen ble i 2014 også tildelt Riksmålsforbundets Lytterpris.  

## Referanser



## Eksterne lenker
* NRK Programmets hjemmeside
Petra Vaelma

**Petra Vaelma** (født 11. mai 1982 er en finsk fotballspiller som spiller for Klepp Kvinner Elite i Toppserien. Hun har over 90 landskamper for det finske kvinnelandslaget i fotball.

### Karriere
Vaelma startet sin karriere hos TPS Turku, med et kort opphold i Pyrkiva. Allerede som 16-åring ble hun kåret til årets unge spiller i Finland, og ble tildelt prisen som årets lovende spiller året etterpå. I 2001 vant hun bronse med U21-landslaget, til tross for at hun bare var 19 år gammel. Bragdene hennes ble fort bemerket, og omsider skrev Vaelma under for eliteserielaget FC United Pietasaari. Dette resulterte i mer sølvvare for Vaelma, deriblant seriemesterskapet i 2002 og 2004, samt cupmesterskapet i 2001 og 2004. To år senere endte klubben på 2.-plass i cup og serie, og Petra Vaelma forlot klubben kort tid etter å ha blitt kåret til månedens spiller i juni 2006

Turen gikk deretter videre til Bälinge IF i Damallsvenskan, men lite spilletid førte til at Vaelma forlot Bälinge til fordel for Eskilstuna United allerede etter en sesong. Hun spilte i 2008-sesongen for Umeå Södra FF.

Vaelma ble hentet til Klepp Kvinner Elite i Toppserien som erstatter for Ane Stangeland Horpestad før 2009-sesongen da Klepp mislykkes å hente Tiina Salmén fra Amazon Grimstad. Hennes rutine og disiplinerte spill ble fort belønnet med kontraktsforlengelse. Hennes første Kleppmål kom på straffespark i sesongens siste kamp mot Linderud-Grei den 31. oktober 2011, som for øvrig endte i 5-0 seier til Klepp.

### Landslag
Vaelma debuterte på landslaget 14. august 1999 da hun spilte en omgang mot Skottland. Hun spilte samtlige kamper i EM i fotball for kvinner 2005, og laget tapte semifinalen 4-1 mot Tyskland.

### Personlig
Hun har tatt en bachelorgrad i turisme ved Central Ostrobothnia University of Applied Sciences i Finland, og tar for tiden master i  internasjonal hotell- og reiselivsledelse ved Universitetet i Stavanger. Hun har jobbet som renholder og treningsveileder ved siden av fotballen, og i midten av 2011-sesongen begynte Vaelma i ny stilling som SFO-assistent på Godeset skole.

## Referanser


## Eksterne lenker
*
Noctem

**Noctem** er et black metal/death metal-band fra Valencia i Spania. Bandet ble startet i 2001 og ga ut debutalbumet *Divinity* i 2009.

## Medlemmer
* Beleth – vokal
* Exo – gitar
* Helion – gitar
* Ul – bassgitar
* Darko – trommer

## Diskografi
;Demoer
* *Unholly Blood* (2002)
* *Live 2004* (2004)
* *God Among Slaves* (2007) 

;Album
* *Divinity* (Noisehead Records, 2009)
* *Oblivion* (Rising Records, 2011)
* *Exilium* (Rising Records,2014)

## Eksterne lenker
* 
* 
*
Veum flyplass

**Veum** er en privat flyplass som ligger i Fredrikstad kommune i Østfold fylke. Det er stasjonert flere mikrofly på plassen.

Flystripen av gress er 700 meter lang. Stripen eies av Martin Lie. Plassen ligger innenfor kontrollsonen til Moss lufthavn, Rygge. slik at tårnet på Rygge må kontaktes både før avgang og før man flyr inn i kontrollsonen for å lande på plassen. PPR  915 55 930. Rullebanene har retningene 01/19.

## Eksterne lenker
* Mulig ny flyplass – Fredrikstad (15.04.2008)
* Invitasjon – Fly Inn Veum 21-22 august 2010 (19.07.2010)
Vini Dantas

**Vinicius «Vini» Helder dos Anjos Dantas** (født 14. september 1989) er en brasiliansk angrepsspiller i fotball. Han spiller for Bodø/Glimt. 

Tidligere spilte han for Molde FK. Han fikk sin debut for Molde FK i bortekampen mot Fredrikstad 17. september i Tippeligaen 2011. Han bar drakt nummer 33 i Molde.

Han vokste opp i São Paulo i Brasil. Han ble oppdaget av den tidligere Liverpool-spilleren Jason McAteer som tok ham med til Tranmere Rovers, hvor han ble tilbudt kontrakt. Han fikk imidlertid ikke arbeidstillatelse i England, og avtalen kunne dermed ikke inngås.

## Referanser

## Eksterne lenker
*
Metode

**Metode** kan vise til:

* En systematisk fremgangsmåte
* Metode (programmering), også kalt funksjon, assosiert med en klasse i objektorientert programmering
* *[[Metoden]]*, en roman av Ola Bauer

## Se også
* Metodologi, læren om metoder i kunst og vitenskap
* Prosess
* Rammeverk (flere betydninger)
* Vitenskapelig metode
Lower River

**Lower River** var en av Gambias fem divisjoner. Divisjonen hadde et areal på &nbsp;km², og hadde &nbsp;innbyggere i folketellinga i 2010. Divisjonen lå helt sør i de sentrale deler av landet, ved bredden til Gambiaelva.

Lower River besto av seks distrikter: Kiang West, Kiang Central, Kiang East, Jarra West, Jarra Central og Jarra East.
Central River

**Central River** var en av Gambias fem divisjoner. Den lå i de sentrale delene av landet, på begge sider av Gambiaelva. Central River hadde et areal på &nbsp;km², og hadde &nbsp;innbyggere i folketellinga i 2010.

Central River besto av ti distrikter: Lower Saloum, Upper Saloum, Nianija, Sami, Niamina Dankunku, Niamina West, Niamina East, Fulladu West og Janjanbureh.
North Bank

**North Bank** var en av Gambias fem divisjoner. Den lå helt nordvest i landet, og var i sør avgrenset av Gambiaelva. Divisjonen hadde et areal på &nbsp;km², og hadde &nbsp;innbyggere i folketellinga i 2010.

North Bank var delt inn i seks distrikter: Lower Niumi, Upper Niumi, Jokadu, Lower Baddibu, Central Baddibu og Upper Baddibu.
Peroksid

Et **peroksid** er en kjemisk forbindelse, som inneholder to sammenhengende oksygenatomer, hvor O-O gruppen kalles peroksid- eller peroxogruppen. Forbindelsen dannes ved en reaksjon med oksygen. Det finnes både organiske og uorganiske peroksider.

Det enkleste organiske peroksidet er hydrogenperoksid.
Peroksider har en blekende effekt på organiske substrater og blir derfor tilsatt til visse detergenter eller fargepreparater. 

Hydrogenperoksid har blitt brukt til bleking av hår, som ga opphavet til det engelske begrepet "peroxide blonde". Hovedingrediensen i munnskyllevannet "Vademecum" var hydrogenperoksid som ble benyttet for den bakteriedrepende effekten. Ved operasjoner der det blør fra tallrike små punkter i et område, kan tørking med en kompress fuktet med vannstoffhyperoksidoppløsning stoppe blødningene. 

Andre større bruksområder inkluderer medisin og kjemisk industri, hvor peroksider blir brukt i ulike syntesereaksjoner eller oppstår som et intermediat. Med en årlig produksjon på over to millioner tonn, er hydrogenperoksid det økonomisk mest betydningsfulle peroksidet. Mange peroksider er ustabile og farlige substanser; de kan ikke lagres og blir kun syntetetisert for umiddelbar bruk. 

## Historie
En av de første syntetiske peroksider, barriumperoksid, ble syntetisert av Alexander von Humboldt i 1799 som et biprodukt av hans forsøk på å bryte ned luft. 19 år senere oppdaget Louis Jacques Thénard at denne forbindelsen kunne brukes til å danne en tidligere ukjent forbindelse, som han beskrev som *oksygenert vann*- nå kjent som hydrogenperoksid. Den bleknende effekten av peroksidene og deres salter på naturlige fargestoff ble kjent av datiden, men tidlige forsøk på industriell produksjon av peroksidene mislyktes, og de første planteproduserende hydrogenperoksidene ble dannet først i 1873 i Berlin. 

Oppdagelsen av syntesen av hydrogenperoksid ved elektroforese sammen med svolvelsyre, la grunnlaget for den mer effektive elektrokjemiske metoden. Den ble først implementert i industrien i 1908 i Weißenstein i Kärnten i Østerrike. Den antrachinone prosessen, som fortsatt brukes, ble utviklet gjennom 1930- tallet av den tyske, kjemiske produsenten IG Farben i Ludwigshafen. Den økende etterspørselen og forbedringene i dannelsen, resulterte i en økning i den årlige produksjonen av hydrogenperoksid fra 35&nbsp;000 tonn i 1950, til over 100&nbsp;000 tonn i 1960, til over 300&nbsp;000 tonn i 1970, og innen 1998 nådde det 2,7 millioner tonn.
CG Puigcerdà

**Club Gel Puigcerdà** er en spansk ishockeyklubb fra Puigcerdà. Klubben spiller i den spanske ligaen. Deres hjemmearena er Club Poliesportiu Puigcerdà.

## Meritter
* Super Liga: 1986, 1989, 2006, 2007, 2008, 2020 (6)
* Den spanske cupen: 1983, 1984, 1986, 1992, 1999, 2004, 2005, 2007, 2008, 2009, 2010 (11)

## Tidligere spillere
*Daniel Moe Ortega

## Eksterne lenker
* http://www.clubgelpuigcerda.com/
CH Jaca

**Club Hielo Jaca** er en spansk ishockeyklubb som for tiden spiller i landets profesjonelle liga, Superliga Española de Hockey Hielo. De har vunnet 10 ligamesterskap, senest i 2011, og er med det Spanias mestvinnende ishockeyklubb. De spiller sine hjemmekamper på Jaca.

## Meritter
***[[ Superliga Española de Hockey Hielo]]:** 
****Vinner**: 1984, 1991, 1994, 1996, 2001, 2003, 2004, 2005, 2010, 2011, 2012, 2015, 2016, 2023 (14)

***Copa del Rey (Ice Hockey):** 
****Vinner**: 1985, 1988, 1989, 1993, 1995, 1996, 1998, 2001, 2002, 2003, 2006, 2011 (11)

## Eksterne lenker
* https://web.archive.org/web/20100408013642/http://www.clubhielojaca.es/
Daniel Moe Ortega

**Daniel Moe Ortega** (født 1988) er en spansk/norsk tidligere ishockeyspiller som spilte løper på Hasle-Løren. Han har også spilt for Lillehammer IK, Furuset Ishockey, CG Puigcerdà og VIF Hockey.

## Referanser


## Eksterne lenker
*
Lapa (Rio de Janeiro)

**Lapa** er en bydel i det sentrale Rio de Janeiro. Det er kjent for sitt varierte kulturliv, og har en rekke historiske monumenter. Det er et av områdene i byen med livligst natteliv, og i helgene stenges gatene for biltrafikk om kvelden og fylles av mennesker.

Det mest kjente byggverket i Lapa er Carioca-akvedukten, som stammer fra midten av 1700-tallet. I Lapa ligger også Passeio Público, som er byens eldste offentlige park, samt den såkalte Selarón-trappa.
Asker Skøyteklubb

**Asker Skøyteklubb** ble stiftet 2. mars 1964 og er et særidrettslag for hurtigløp på skøyter i Asker og omegn. Skøyteklubben er medlem av NIF gjennom Akershus idrettskrets, og Norges skøyteforbund gjennom Oslo og Akershus skøytekrets. Som skøyteklubb hjemmehørende i Asker kommune er de også medlem av Asker idrettsråd. 

Før de fikk i stand banen på Risenga idrettspark, hvor de har eget klubbhus, så arrangerte de løp på Føyka stadion, lokalt brukes kortformen Føyka.

Rekrutteringen skjer i hovedsak fra nærområdet. 

## Arrangement
Klubben har vært arrangør av flere nasjonale mesterskap:
* NM på skøyter enkeltdistanser 1994
* Sprint-NM på skøyter 1997 – arrangert på Geithus.
* Sprint-NM på skøyter 2004
* Sprint-NM på skøyter 2006
* Sprint-NM på skøyter 2012

Samt også vært teknisk arrangør av et stevne i junior-verdenscupen på skøyter.

## Kjente løpere
* Svein-Erik Stiansen
* Alf Rekstad
* Else Ragni Yttredal
* Hege Langli
* Unni Marsteinstredet
* Tine Køpke
* Henrik Christiansen
* Ida Njåtun

## Eksterne lenker
*
Smena

**Smena** (russisk: Смена) er en serie rimelige 35 mm kameraer produsert i Sovjetunionen av Lomofabrikken fra 1953 til 1991. Kameraene skulle være billige og tilgjengelige for allmennheten, og var laget av bakelitt eller sort plast (de senere modellene). Smenakameraene er helt manuelt operert.
«U 711»

**«U 711»** var en tysk undervannsbåt av klasse «VII-C» som ble bygget i Hamburg i 1942. Ubåten tilhørte *5. Unterssebootflottille* da hun ble ferdigstilt.

Skipssjef på «U 711» var kapteinløytnant Hans–Gunter Lange, mottaker av det tyske kors i gull og jernkorsets ridderkors med eikeløv. Lange overtok «U 711» 26. september 1942. Han ledet ubåten på elleve tokt under andre verdenskrig, hovedsakelig mot britiske og sovjetiske konvoier i arktiske farvann. Blant toktene var det tre angrep på sovjetiske radiostasjoner, ett på det sovjetiske slagskipet «Arkhangelsk» (23. august 1944), og en vellykket senkning av de amerikanske lasteskipene «William S. Thayer» (30. april 1944, konvoi RA-49) og «Horace Grey» (14. februar 1945, konvoi BK-3). «U 711» senket også den britiske korvetten «HMS Bluebell» (17. februar 1945, konvoi RA-64) ved koordinatene .

## Senkning
«U 711» var i *13.Unterseebotsflottille* da hun ble angrepet og skadet på ettermiddagen 4. mai 1945 (tre dager før krigens slutt) i fjorden Kilbotn 10 km syd for Harstad. Til sammen av 44 fly fra britiske Fleet Air Arm av typene Grumman TBF Avenger og Grumman F4F Wildcat. U 711 lå fortøyd ved siden av norskeide MS «Black Watch», som var tatt av tyskerne. Til tidlig i 1942 var "Black Watch" brukt som hovedkvarter for den tyske generalen Eduard Dietl, deretter overtatt av Kriegsmarine og brukt som depot- forlegnings- og rekreasjonsfartøy for ubåtflåten. "Back Watch» ble senket, og «U 711» fikk trykkskader i skroget og lekkasjer av bombenedslag kloss ved, noe som gjorde at hun sank midtfjords etter at mannskapet hadde forsøkt å sette ubåten på land på andre siden av fjorden.

"U 711" ligger fremdeles på 55 meters dyp i Kilbotnfjorden. Kapteinløytnant Lange og sju mann fra mannskapet var om bord i ubåten da angrepet kom. Resten av besetningen var om bord på «Black Watch» da de ble angrepet. Lange og 18 andre besetningsmedlemmer overlevde angrepet, resten omkom (32 mann). Lange satt i norsk fangenskap de neste månedene. Etter krigen gikk han inn i Bundesmarine, og i 1964 ble han sjef for hele den tyske ubåtflåten.

## Litteratur
*Isachsen, Harald: *Angrepet på Black Watch*, 2009
*Niestle, Axel: *German U-Boat Losses During World War II*, 1998
*Blair, Clay,: *Hitler's U-boat War*, 1996
*Blair, Clay: *Hitler's U-boat War, Vol II*,  1998
*Wynn, Kenneth: *U-Boat Operations of the Second World War – Vol 1*, 1998
*Wynn, Kenneth: *U-Boat Operations of the Second World War – Vol 2*, 1998

## Kilder
*Deutsche U-Boote – U 711
*Uboat.net – U-711
*Uboat.net – Hans-Günther Lange
*Ubootwaffe.net - U-711
*Isachsen Harald: Angrepet på Black Watch, 2009

## Eksterne lenker
*
Malis regioner

**[[Mali]]** er delt inn i åtte regioner og ett hovedstadsdistrikt (Bamako).

## Regioner
Befolkningstallet er tatt fra folketellingen i 2009.

Regionene er videre delt inn i 37 kretser. Regionene og hovedstadsdistriktet består også av tilsammen 703 kommuner.

## Se også
* ISO 3166-2:ML
* Malis kretser
* Malis kommuner

## Referanser


## Eksterne lenker
* Regions of Mali, Statoids.com
Edvard Valpas-Hänninen

**Edvard Valpas-Hänninen** (født 6. september 1873 i Saarijärvi i Finland, død 11. januar 1937 i Helsingfors) var en finsk journalist og politiker.

## Liv og vike
Valpas-Hänninen gikk i 7 år på gymnaset (*lyceum*) i Vasa og gikk deretter noen år i murerlære i Helsingfors. I 1899 gikk han inn i redaksjonen for *Työmies*. Som sjefredaktør for denne avisen fra 1901 og 1918 og som leder av Finlands sosialdemokratiske parti mellom 1906 og 1909 hadde han en stor innflytelse på utformingen av den sosialdemokratiske politikken. Etter 1900-tallets første tiår begynte hans stjerne å dale, og under utbruddet av den finske borgerkrigen i 1918 ble han overgitt av Otto Ville Kuusinen, Kullervo Manner og andre såkalte novembersosialister. Dermed var hans politiske karriere ute.

Valpas-Hänninen var en ortodoks marxist i Karl Kautskys ånd, som holdt fast ved doktrinen om at samfunnet måtte endres gjennom indre krefters spill. Utviklingen måtte ikke påskyndes, men heller ikke forhindres. Selv om han ikke deltok i krigen i 1918 ble hans aggressive tonefall i pressen ansett som medvirkende til opprørsåndens oppkomst. Han førte et såpass voldsomt språk i *[[Työmies]]* at enkelte moderate i den sosialdemokratiske partiledelsen, blant dem Oskari Tokoi, i samband med novemberstreiken i 1917 og mordet på kontoristen Gunnar Nyberg i bydelen Malm i Helsingfors, grunnla en anti-Valpas-gruppe.

Han flyktet til Sovjetunionen, og ved gjenkomsten til Finland ble han dømt til livsvarig fengsel. Han ble likevel benådet i 1924. Under oppholdet i St. Petersburg hadde han vært redaktør for *Vapaus*, der han hadde behandlet spørsmålet om mulighetene for å samarbeide med de hvite i Finland. Av denne grunn ble han forkastet av bolsjevikene.

Valpas-Hänninen var deretter litterær sekretær ved Finlands fagforeningers sentralorganisasjon (FFC).

## Referanser


## Eksterne lenker
*
Laurits Selmer Swenson

**Laurits Selmer Swenson** (1865–1947) var en amerikansk diplomat født av utvandrete norske foreldre, og ambassadør (minister) til Norge i to omganger 1911–13 og 1921–30. 

## Liv og virke
### Bakgrunn
Laurits var sønn av Swen Swenson (1836–1905) og Kristi Knutsdotter Bekkestad (1839–1925) som utvandret fra Norge til USA i henholdsvis 1857 og 1860.

Han begynte 14 år gammel ved St.Olaf College, Minnesota og fortsatte ved Luther College, Iowa før avsluttende studier ved Johns Hopkins University, Baltimore. Han ble leder for Luther Academy, Iowa da det åpnet i 1888.

### Karriere
Laurits Swenson var delegat til St. Louis da republikanerne valgte William McKinley som presidentkandidat. Gjennom samarbeid og vennskap med en annen delegat - norskamerikaneren Knute Nelson - lyktes det den 32 år gammel Swenson å bli utnevnt til USAs minister til København i 1897. Der knyttet han vennskapsbånd med unge prins Carl, senere kong Haakon VII. I 1909 fulgte en utnevnelse til Sveits før han i 1911 fikk sin første utnevnelse til Oslo for to år. Så fulgte en ny utnevnelse til Oslo i 1921, og dette skulle vare eksepsjonelt lenge helt til 1930. 

I løpet av denne perioden (1923) foresto Laurits Swenson kjøpet av Villa Otium i Nobels gate som ambassaderesidens. I 1925 mottok Swenson på vegne av den amerikanske visepresidenten Charles Gates Dawes Nobels fredspris i Oslo. Denne ble tildelt Dawes for hans fredsplan i 1924 som endte viktige stridigheter om krigserstatninger etter 1. verdenskrig. Prisen ble delt med den britiske utenriksminister Austen Chamberlain.

Demokratenes president Franklin D. Roosevelt utnevnte Laurits Swenson til hans siste diplomatoppdrag i Haag, Nederland i 1934. 

### Familie
Han ble i 1887 gift med Ingeborg Ødegaard som døde av tuberkulose allerede i 1912. De fikk fire barn, hvorav to døtre overlevde det første barneår; Mabel Constance (1888–1910) og Viola Beatrice (1895–1993). Hans eneste gjenlevende datter Viola overtok i utstrakt grad konens diplomatiske rolle og forpliktelser i årene som fulgte. Hun giftet seg senere i Norge og bodde resten av livet på Bygdøy i Oslo. Laurits Swenson døde i Oslo i 1947. Han er gravlagt på Norseland Lutheran Cemetery i Nicollet County,Minnesota.

Swenson ble en populær diplomat, og kanskje særlig i Norge siden han hadde aner der. Slekten var fra Hol i Hallingdal. Bestefaren het Sven Svensen Rudningen og nedstammet fra Sander Sandersen, skotten som på 1590-tallet slo seg ned i Hallingdal.

## Eksterne lenker
* Laurits Selmer Swenson hos US Office of the Historian
* Laurits Selmer Swenson hos WorldCat Identities
* Laurits Selmer Swensons gravsted og gravsten hos findagrave.com
Matti Paasivuori

**Matti Paasivuori** (født 6. mai 1866 i Ilmola i Finland, død 16. juni 1937 i Helsingfors) var en finsk politiker.

Paasivuori var en av den finske arbeiderbevegelsens ledere, tidligere snekker. Han var en banebryter innenfor Finlands arbeiderbevegelse og påvirket dens ideologiske og politiske utvikling. Siden 1907 var han innvalgt i Riksdagen og deltok i utviklingen av arbeidervernlovgivningen.
Han var politisk moderat og etter den finske borgerkrigen i 1918 var han den eneste representanten fra det politiske venstre som deltok i lantdagens første samling. I 1917 var han nestleder for handels- och industriekspedisjonen i senatet til Oskari Tokoi, som var verdens første regjering som ble ledet av en sosialdemokrat, og fra 1926 til 1927 var han sosialminister.

## Referanser


## Eksterne lenker
*
Zhang Liang

**Zhang Liang** er navnet til flere personer:

*Zhang Liang (Han) (張良, 262 f.Kr.&ndash;189/186 f.Kr.)
*Zhang Liang (Gule turbaner) (張梁, død 184)
*Zhang Liang (Tang) (張亮, død 646)
*Zhang Liang (syklist) (张亮, født 1983)
*Zhang Liang (roer) (张亮, født 1987)
*Zhang Liang (forfatter) pseudonym brukt av forfatteren av Tiananmenrapporten (2001)
Tan Ying

**Tan Ying** er navnet til flere personer:

*Tan Ying (softballspiller) (født 1982)
*Tan Ying (vannpolospiller) (谭颖, født 1987)
Wang Feng

**Wang Feng** er navnet til flere personer:

* Wang Feng (politiker) (汪锋, 1910&ndash;1998)
* Wang Feng (stuper) (王峰, født 1979)
* Wang Feng (padler) (王凤, født 1985)
Dag Skansen

**Dag Vikar Skansen** (født i 1957) er en lokalpolitiker for Høyre i Bergen og daglig leder og innehaver av eiendomsselskapet Skansen Holding Bergen. Han har vært medlem av Bergen bystyre siden 2007. Han var medlem av komite for miljø og byutvikling i perioden 2007-2011 og leder av samme komite 2011-2013. I perioden 2013-2015 var han Høyres gruppeleder i bystyret, leder av komite for finans og medlem av forretningsutvalget. Han har også en rekke styreverv. Skansen er bosatt i Åsane bydel.

## Referanser
Aleksandr Armfelt

**Alexandr Armfelt** (født 18. april 1794, død 8. januar 1876) var en finsk greve og statsmann.

Alexandr Armfelt var sønn av Gustaf Mauritz Armfelt og hans hustru Hedvig Ulrika De la Gardie, han vokste opp i Russland etter farens landsforvisning, og ble student i Uppsala i 1808. Han studerte deretter i Edinburgh i 1810, i Åbo i 1813, og inngikk i 1814 i den russiske generalstaben. I 1815 besøkte han felttoget mot Napoléon Bonaparte.

Armfelt fortsatte senere sin militære tjeneste ved det russiske og finske regimentet, og tok i 1827 avskjed som kaptein. Samme år ble han ansatt som direktør for Finlands bank. I 1832 ble han fungerende og i 1842 selv ministerstatssekretær for Finland, en stilling han beholdt frem til sin død. Armfelt bidro til å trygge Finlands samfunnsorden gjennom sin medvirkning under sammenkallingen av landdagen i 1863 og utformingen av landdagsordningen i 1869. Han nøt den fulle tillit hos Tsar Nikolaj I og Aleksander II.

## Referanser
Wang Hao

**Wang Hao** (王皓 eller 汪皓) er navnet til flere personer:

* Wang Hao (bordtennisspiller) (født 1983)
* Wang Hao (friidrettsutøver) (født 1989)
* Wang Hao (sjakkspiller) (født 1989)
* Wang Hao (stuper) (født 1992)
Julie Andersland

**Julie Songstad Andersland** (født 17. januar 1978 i Bergen) er en norsk politiker (V) og fra 2022 biblitoksjef for Bergen Offentlige Bibliotek. Hun er leder for Venstres bystyregruppe i Bergen og tidligere byråd for klima, kultur og næring.

## Liv og virke
Hun har vært medlem av Unge Venstres sentralstyre og leder i Bergen Unge Venstre. Fra 1999 til 2003 var hun medlem av bydelsstyret for Bergenhus. Hun ble første gang valgt inn på fast plass i Bergen bystyre i 2003, da hun også ble leder i Venstres bystyregruppe. Hun trådte ut i 2004.

Hun ble cand.polit. med hovedfag i sammenlignende politikk fra Universitetet i Bergen i 2004. Fra 2004 til 2011 var hun praktikant, senere senioranalytiker for bærekraftige investeringer i Storebrand i Oslo.

I 2011 ble Andersland på nytt valgt inn i Bergen bystyre, og hun ble Venstres gruppeleder. Fra 2015 til 2019 var hun byråd for klima, kultur og næring i Bergen kommune. Hun vendte så tilbake til bystyret som gruppeleder.

Hun har tidligere vært styreleder i Bergen Kunstforening. Hun har sittet som styremedlem ved Nationaltheateret i flere perioder; senest for perioden 2025–2027.

## Familie
Julie Andersland er datter av tidligere byråd Geir Kjell Andersland.

## Referanser
Wang Lei

**Wang Lei** (王磊) er navnet til flere personer:

* Wang Lei (fekter) (født 1981)
* Wang Lei (basketballspiller) (født 1986)
Angelus Apatrida

**Angelus Apatrida** er et spansk thrash metal-band fra Albacete (La Mancha), som ble grunnlagt i 2000. Bandet ga ut ett demo i 2001, en EP i 2003 og 6 album, det 4 siste via Century Media Records.

## Medlemmer
;Nåværende
* Guillermo Izquierdo – vokal og gitar
* David G. Álvarez – gitar
* José J. Izquierdo – bass
* Víctor Varela – trommer

;Tidligere
* Alberto Izquierdo – trommer
* Alberto Gayoso – vokal

## Diskografi
;Demo og EP
* *Lost in the Realms of Orchinodaemon* Demo (2001)
* *Unknown Human Being* EP (2003)

;Studioalbum
*2006: *Evil Unleashed*
*2007: *Give 'Em War*
*2010: *Clockwork*
*2012: *The Call*
*2015: *Hidden Evolution*
*2018: *Cabaret de la Guillotine*

## Eksterne lenker
* 
*
Stavanger Sandnes Skøyteklubb

**Stavanger Sandnes Skøyteklubb** (stiftet 3. april 1962 som Stavanger Skøyteklubb, fusjonert 30. september 2013 med Sandnes Skøyteklubb) og er et særidrettslag for hurtigløp på skøyter i Stavanger og omegn. Skøyteklubben er medlem av NIF gjennom Rogaland idrettskrets, og Norges skøyteforbund gjennom Rogaland skøytekrets. Som skøyteklubb hjemmehørende i Stavanger kommune er de også medlem av idrettens kontaktutvalg i kommunen.

Skøyteklubben har sin tilhørighet ved Sørmarka Arena.

Rekrutteringen skjer i hovedsak fra nærområdet.

## Meritter
Klubbens stafettlag i Junior-NM 1991 som ble Norgesmestere var Kjetil Hundhammer, Ole Morten Mellemstrand og Ole Langeland. Langeland deltok i sesongen  i verdenscupen på skøyter under stevnet på Valle Hovin stadion, Oslo og hvor han første dag gikk 500m på 39,07 i b-gruppa og tangerte sin tid andre dag på samme distanse. Han plukket med seg 4 verdenscup poeng i løpet av stevnet.

## Kjente løpere
* Marit Fjellanger Bøhm
* Peder Kongshaug
* Ole Morten Mellemstrand

## Referanser




## Eksterne lenker
*  som den fusjonerte klubben Stavanger Sandnes Skøyteklubb
* Gammelt  for Stavanger Skøyteklubb.
Yang Wei

**Yang Wei** er navnet til flere personer:

* Yang Wei (badmintonspiller) (楊維, født 1979), kinesisk badmintonspiller, olympisk mester 2004.
* Yang Wei (turner) (杨威, født 1980), kinesisk turner som konkurrerer i apparatturn, olympisk mester 2008.
Eugen Schauman

**Eugen Waldemar Schauman** (født 10. mai 1875 i Kharkov, Russland (idag Ukraina), død 16. juni 1904 i Helsingfors, Finland) var en finsk adelsmann, student og aktivist. Han er kjent for attentatet mot generalguvernør Nikolaj Bobrikov.

## Biografi

Schauman var sønn av en offiser i den russiske hær. Han ble født i Kharkov og da han var tre år, flyttet familien til Sør-Polen. Da han ni år gammel ble sendt til Finland for å gå på skole, kunne han russisk bedre enn finsk eller svensk. I 1895 ble han student i Helsingfors.

Schauman ble med i en gruppe motstandere av russifiseringspolitikken som ble ført i Finland. Han begynte å sysle med tanker om å ta livet av den russiske generalguvernøren Nikolaj Bobrikov. I motsetning til andre som ville det samme, planla Schauman med å ta sitt eget liv i stedet for å rømme etter attentatet.

Den 16. juni 1904 avfyrte Schauman tre skudd mot generalguvernør Bobrikov i Helsingfors senatshus. Deretter skjøt han seg selv to ganger. Schauman døde momentant, mens Bobrikov døde natten etter.

I et brev til tsaren, som også var storfyrste av Finland, begrunnet Schauman sin gjerning med at Bobrikov hadde begått ulovligheter og at han ville gjøre tsaren oppmerksom på forholdene i Finland. Selv om personer knyttet til om gammelfinnene, presteskapet og andre tok avstand fra drapet, ble attentatet allment akseptert av finlenderne og Schauman fikk status som nasjonalhelt. 

Spesielt Nyländska studentavdelningen dyrket hans minne. Schauman ble lagt i en umerket grav, men på gravstedet i Borgå ble det reist et minnesmerke over ham.

## Familie
Han var bror til kunstneren Sigrid Schauman.

## Filmatisering
Hendelsene rundt attentatet er blitt filmatisert flere ganger. I *Kajastus* («Skimmer») (1930) og i *Helmikuun manifesti* (Februarimanifestet) (1939) spilles Schauman av Runar Schauman som var en slektning av Eugen Schauman. I filmen *Luottamus* («tillit») (1976) spilles Schauman av Runar Schaumans sønn Göran Schauman.

## Referanser
Februarimanifestet

**Februarimanifestet**, også kjent som **Hans keiserlige majestets grasiøse kunngjøring** (dekretsamling 3/1899), var et russisk keiserlig manifest som ble gitt Storfyrstedømmet Finland den 15. februar 1899. Manifestet innledet en periode av aktiv russifiseringspolitikk i Finland. Det innebar at «rikslovene», dvs. finske lover som angikk hele rikets interesser, fra da av ikke skulle vedtas av keiseren og Finlands lantdag, men av keiseren og det russiske riksrådet. Lantdagen skulle bare få avgi uttalelser om slike lover. Konsekvensen var at det ble den russiske tsaren som avgjorde hvilke lover som skulle betegnes som rikslover. Ett av de forholdene som dermed ble definert som utenfor lantdagens beslutningsrett, var spørsmålet om Finlands militærvesen.

Februarimanifestet kom som en overraskelse på de førende kretser i Finland. I begynnelsen var de overbevist om at tsar Nikolaj II var blitt ført bak lyset av sine panslavistiske rådgivere, og at han kom til å oppheve manifestet så snart han innså dets rettslige konsekvenser. Med ti mot ti stemmer ble det besluttet i senatets økonomidepartement, med viceordførendens avgjørende stemme, at februarimanifestet skulle kunngjøres (promulgeres). Ettersom senatet og lantdagen på ulike måter hadde protestert mot det lovstridige manifestet, ble det på privat initiativ utferdiget en henvendelse til keiseren i form av et stort folkeopprop (den store deputasjonen).

Februarimanifestet var formelt i kraft til den 4. november 1905, da keiseren etter storstreiken vedtok novembermanifestet, som opphevet februarimanifestet og landets grunnleggende lover ble stadfestet.

## Eksterne lenker
* Hans Kejserliga Majestäts Nådiga Manifest (3/1899)
Zhang Lei

**Zhang Lei** er navnet til flere personer:

* Zhang Lei (fekter) (张蕾, født 1979)
* Zhang Lei (syklist) (张磊, født 1981)
* Zhang Lei (fotballspiller) (张磊, født 1985)
* Zhang Lei (vannpolospiller) (张蕾, født 1988)
* Zhang Lei (volleyballspiller)
* Zhang Lei (skuespiller) (張磊, født 1972)
Tore L. Nilsen

**Tore Lauritz Nilsen** (født 8. juni 1949) er en norsk historiker. Han ble i 1981 ansatt ved Bergens Sjøfartsmuseum og har siden arbeidet der som vitenskapelig assistent, amanuensis og førsteamanuensis. Den 1. juli 2011 overtok han som museets direktør.

Nilsen har skrevet flere bøker og artikler om norsk og bergensk sjøfartshistorie. I tillegg har han i en årrekke vært redaktør for en mengde utgivelser, deriblant *Sjøfartshistorisk Årbok*.
Wang Nan

**Wang Nan** (王楠) er navnet til flere personer:

* Wang Nan (skytter) (født 1978)
* Wang Nan (bordtennisspiller) (født 1978)
* Wang Nan (baseballspiller) (født 1981)
* Wang Nan (skøyteløper) (født 1987)
Antiserum

**Antiserum** er et serum som inneholder polyklonale antistoffer. Antiserum benyttes til å formidle passiv immunitet til mange sykdommer. Blodoverføring av passive antistoffer fra en tidligere overlevende, er den eneste kjente effektive behandling for Ebola-infeksjon (men med liten suksessrate).

Det mest brukte antiserum for mennesker er antitoxiner eller antivenom, for å behandle envenomation.

## Bruk
Beskyttelse kan oppnås ved at serum fra personer som har gjennomgått en slik infeksjonsykdom overføres til personer som risikerer å bli smittet av denne sykdommen. Personer som mottar antiserum, oppnår umiddelbart beskyttelse mot den aktuelle sykdommen. Beskyttelsen varer imidlertid bare et par måneder, fordi antistoffene (IgG-antistoffer) etter hvert brytes ned.

## Referanser
Strand Comics

**Strand Comics** er et norsk tegneserieselskap som ivaretar de norske og internasjonale rettighetene til serieskaperne Frode Øverli (Pondus, Rutetid, Riskhospitalet), Martin Kellerman (Rocky, Kellermannen), Børge Lund (Lunch), Nils Axle Kanten (Hjalmar, Firekanta) og Lina Neidestam (Zelda). 

En sentral oppgave for selskapet er å selge og levere disse tegneseriene til aviser, blader, magasiner og nettsider i og utenfor Norden. 

Strand Comics ble etablert i 1996. Som agent for og syndikerer av *Pondus*, *Nemi* (fra sommeren 2011 ikke lenger i Strand Comics) og *Rocky*, og som initiativtaker og medarrangør til Dagbladets gjesteserie (oppstart i 1998) og en rekke stripekonkurranser i Norden (Dagbladet 1997-2011, VG 2008, Metro Sverige 2005/2006), har selskapet hatt en sentral posisjon i framveksten av nordiske avistegneserier i Norge og Sverige.

## Eksterne lenker
* Strand Comics offisiell side
Anna Kendrick

**Anna Kendrick** (født 1985) er en amerikansk skuespiller.

Kendrick fikk sitt gjennombrudd i tenåringsfilmen *[[Twilight – Evighetens kyss]]* (2008). Hun har spilt Jessica Stanley i fire av *Twilight*-filmene. Hun spilte også Natalie Keener i filmen *[[Up in the Air]]* (2009) med George Clooney, en rolletolkning hun ble Oscar- og Golden Globe-nominert for. Senere har hun også spilt i filmer som *[[Scott Pilgrim vs. the World]]* (2010), *[[50/50 (2011)|50/50]]* (2011), *[[Pitch Perfect]]* 1, 2 og 3 (2012, 2015 og 2017) og *[[End of Watch]]* (2012).

Kendrick er også teaterskuespiller. Hun ble nominert til Tony-prisen for beste kvinnelige birolle i en musikal for sin innsats i Broadway-debuten *[[High Society (musikal)|High Society]]* i 1998, tolv år gammel. Dette gjør henne til den tredje yngste Tony-nominerte skuespiller noen sinne.

## Utvalgt filmografi
* *[[Pitch Perfect 3]]* (2017) – Beca
* *[[Trolls (film)|Trolls]]* (2016) – Poppy (stemme)
* *[[Mike and Dave Need Wedding Dates]]* (2016) – Alice
* *[[The Accountant]]* (2016)
* *[[Table 19]]* (2016)
* *[[Mr. Right]]* (2015) – Martha
* *[[The Hollars]]* (2015) – Rebecca
* *[[Get a Job]]* (2015) – Jillian Stewart
* *[[Pitch Perfect 2]]* (2015) – Beca
* *[[Digging for Fire]]* (2015) – Alicia
* *[[Into the Woods (film)|Into the Woods]]* (2014) – Askepott
* *[[Cake (film)|Cake]]* (2014) – Nina Collins
* *[[The Last Five Years]]* (2014) – Cathy Hiatt
* *[[Happy Christmas]]* (2014) – Jenny
* *[[Life After Beth]]* (2014) – Erica Wexler
* *[[The Voices]]* (2014) – Lisa
* *[[Rapture-Palooza]]* (2013) – Lindsey
* *[[Drinking Buddies]]* (2013) – Jill
* *[[The Twilight Saga – Breaking Dawn|The Twilight Saga: Breaking Dawn – Part 2]]* (2012) – Jessica Stanley (bare kreditert)
* *[[Pitch Perfect]]* (2012) – Beca
* *[[The Company You Keep]]* (2012) – Diana
* *[[End of Watch]]* (2012) – Janet
* *[[ParaNorman]]* (2012) – Courtney (stemme)
* *[[What to Expect When You're Expecting]]* (2012) – Rosie
* *[[The Twilight Saga – Breaking Dawn|The Twilight Saga: Breaking Dawn – Part 1]]* (2011) – Jessica Stanley
* *[[50/50 (2011)|50/50]]* (2011) – Katie
* *[[Scott Pilgrim vs. the World]]* (2010) – Stacey Pilgrim
* *[[The Twilight Saga – Eclipse]]* (2010) – Jessica Stanley
* *[[New Moon]]* (2009) – Jessica Stanley
* *[[Up in the Air]]* (2009) – Natalie Keener
* *[[Twilight – Evighetens kyss]]* (2008) – Jessica Stanley

## Referanser


## Eksterne lenker
* 
* 
* 
*
Loukas Papadimos

**Loukas Papadimos** (gresk: Λουκάς Παπαδήμος, født 1947) er en gresk økonom, som tidligere har vært sentralbanksjef i Hellas og visepresident i Den europeiske sentralbank. Papadimos fikk 10. november 2011 i oppdrag å danne en samlingsregjering i Hellas. Dette var en midlertidig regjering inntil det kunne avholdes nyvalg. Den 16. mai 2012 ble han etterfulgt som statsminister av Panagiotis Pikrammenos.

Papadimos er utdannet ved Massachusetts Institute of Technology i USA. Han avla der bachelorgrad i fysikk, mastergrad i elektroteknikk og doktorgrad i økonomi. Papadimos arbeidet fra 1975 til 1984 ved Columbia University i USA. Fra 1988 til 1993 var han ved Universitetet i Aten. Han har også vært tilknyttet Harvard University og Johann Wolfgang Goethe-Universität i Frankfurt am Main. I 1985 ble han sjeføkonom i Den greske sentralbanken, der han ble sentralbanksjef i 1994. I 2002 forlot han den greske sentralbanken og ble visepresident i Den europeiske sentralbank. I 2010 vendte han tilbake til Hellas og ble rådgiver for statsminister Papandreou.

Den 25. mai 2017 ble Papadimos skadet da en brevbombe gikk av i bilen han satt i mens den kjørte i bysentrum i Aten.

Papadimos er medlem av Akademiet i Aten.

## Referanser


## Eksterne lenker
*
Suhrs Madakademiet

**Suhrs Madakademiet** er en folkehøgskole i København.

Skolen fikk sitt navn i 2010, da den daværende Suhrs Husholdningsskole la om driften fra å være husmorskole og ble folkehøgskole for matinteressert ungdom.

Skolen ble startet i 1901 av Ingeborg Suhr som vanlig husmorskole/husholdsskole. Skolen har pr. 2011 ca. 40 elever.

## Eksterne lenker
*
Frances

:*For kvinnenavnet, se [[Frances (navn)]].*

***Frances*** er en amerikansk biografisk dramafilm fra 1982 som omhandler livet til skuespillerinnen Frances Farmer, som i løpet av karrieren fikk alvorlige mentale problemer og ble innlagt på mentalsykehus. Rollen som Frances spilles av Jessica Lange, mens andre sentrale roller spilles av Kim Stanley og Sam Shepard. Regi er ved Graeme Clifford. 

Filmen ble meget godt mottatt av kritikerne.

Både Jessica Lange og Kim Stanley ble nominert til hver sin Oscar og Golden Globe for sine rolleprestasjoner i filmen. Lange vant prisen for beste skuespillerinne ved Moskva internasjonale filmfestival.

## Handling
Filmen handler om livet til den opprørske og psykisk ustabile skuespillerinnen Francis Farmer som opponerer mot systemet i Hollywood, og som dermed støter på en masse problemer. Hun blir etterhvert alkoholisert og ender opp med å bli fengslet etter å ha fått et raserianfall i forbindelse med en trafikkforseelse. Hun blir senere tvangsinnlagt på mentalsykehus hvor hun blir utsatt for misbruk og etterhvert lobotomert.

## Om filmen
;Anmelderne
Filmen ble meget godt mottatt av kritikerne, noe som gjenspeiles i at den har fått så mye som 93% på Rotten Tomatoes (2011). Den amerikanske filmkritikeren Roger Ebert gav den 3,5 av 4 stjerner.

## Rollebesetning
* Jessica Lange : Frances Farmer
* Kim Stanley : Lillian Farmer
* Sam Shepard : Harry York
* Bart Burns : Ernest Farmer
* Sarah Cunningham : Alma Styles
* Jeffrey DeMunn : Clifford Odets

## Referanser


## Eksterne lenker
*
Jean-Baptiste Compaore

**Jean-Baptiste Marie Pascal Compaore** (født 1954) er en burkinsk økonom og politiker, som fra 2008 til 2018 var visesentralbanksjef for Sentralbanken for de vestafrikanske statene. Han har tidligere vært finans- og budsjettminister og økonomi- og finansminister i Burkina Faso, og var fungerende sentralbanksjef fra januar til september 2011.

Compaore er utdannet Master of Economic Sciences fra University of Lome i 1979. I 1981 begynte han ved Sentralbanken for de vestafrikanske statene (BCEAO), som leder for sentralstyret for kreditt og sentralstyret for inspeksjon. Der jobbet han fram til 1990, da han ble ansatt i Den vestafrikanske økonomiske og monetære union, som bankinspektør. 

Etter dette jobbet han i mer politiske kretser. Fra 1995 til 1996 jobbet han som rådgiver i regjeringen, som direktør i embetet for økonomiske og sosiale saker. Fram til 2000 var han generalsekretær i Statsministerens kontor, før han fra 2000 til 2002 var delegatminister. Han var finansminister fra 2002 til 2008, samtidig som han også var president ved Den vestafrikanske økonomiske og monetære unions ministerråd, og var Burkina Fasos representant ved Verdensbanken og IMF. 

I 2008 ble han utnevnt til visesentralbanksjef i Sentralbanken for de vestafrikanske statene. Philippe-Henri Dacoury-Tabley var sentralbanksjef fra samme år, og skulle sitte i en seksårsperiode, men ble avsatt etter at han nektet å anerkjenne Alassane Ouattara som president etter presidentvalget i Elfenbenskysten i november 2010, og at Outtara skal kunne disponere sentralbankens kontoer. Compaore, som var visesentralbanksjef da Dacoury-Tabley ble avsatt, overtok som midlertidig sentralbanksjef, fram til 10. september 2011, da Tiémoko Meyliet Koné formelt tiltrådte stillingen som ny sentralbanksjef. Etter dette gikk han tilbake til stillingen som visesentralbanksjef. 

I september 2018 ovetok Norbert Toé stillingen som visesentralbanksjef.

## Referanser


## Eksterne lenker
* AfDevInfo – Jean-Baptiste Compaore
Zhang Na

**Zhang Na** (张娜) er navnet til flere personer:

*Zhang Na (volleyballspiller) (født 1980)
*Zhang Na (fotballspiller) (født 1984)
UEFA-cupen 2004/05

**UEFA-cupen 2004/2005** ble etter en større formatendring vunnet av den russiske klubben CSKA Moskva med 3-1 i finalekampen over den portugisiske klubben Sporting CP. Dette var UEFA-cupens 34. sesong og første sesong med gruppespill etter første utslagsrunde. Turneringens toppscorertittel ble tildelt engelske Alan Shearer fra Newcastle United FC med sine elleve mål totalt.

## Kvalifisering
### Første kvalifiseringsrunde

|}

### Andre kvalifiseringsrunde

|}

## Første runde

|}

## Gruppespill
### Gruppe A

### Gruppe B

### Gruppe C

### Gruppe D

### Gruppe E

### Gruppe F

### Gruppe G

### Gruppe H

## Utslagsrunder

## Finale

## Eksterne lenker
* 
*  UEFA's artikkel om UEFA-cupen 2004/2005
Chen Qi

**Chen Qi** er navnet til flere personer:

*Chen Qi (friidrettsutøver) (født 1982)
*Chen Qi (bordtennisspiller) (født 1984)